EkBass/fiwiki-20250220-pages-articles huggingface dataset:
Psykedeelinen henkisyys

Psykedeelinen henkisyys on uusi uskonnollinen liike, jossa on keskeistä psykedeeleistä saatavat hengelliset kokemukset. Sen nykyisen muodon perustajana pidetään brittiläistä kirjailija Aldous Huxleyta. Psykedeelien käyttöhistoria mystisten kokemusten aikaansaamisessa on tosin hyvinkin pitkä monissa kulttuureissa. == Historia == Huxley kokeili lääkäri Humphrey Osmondin esittelemänä meskaliinia vuonna 1953 ja tuli vaikuttuneeksi kokemuksestaan niin, että päätti kirjoittaa kokemuksistaan kirjan Tajunnan ovet, jossa hän vertasi psykedeelisiä kokemuksiaan perinteisten uskontojen mystikkojen vastaaviin kokemuksiin. Tässä tilassa hän koki saaneensa tietoa todellisuuden syvimmästä olemuksesta ja esimerkiksi paratiisista. Psykedeelinen henkisyys pysyi melko elitistisenä 1950-luvulla, mutta psykologi Timothy Leary toi ne laajempaan julkisuuteen ja synnytti niistä oman alakulttuurin. Psykedeelistä henkisyyttä hallitsivat pitkään itämaisten uskontojen käsitteet, mutta 2000-luvun alussa tehdyn arvion mukaan liike olisi muuttumassa uuspakanalliseen suuntaan. Esimerkiksi vuonna 2000 kuollut psykedeelisen henkisyyden merkittävä edustaja Terence McKenna uskoi, että hallusinogeeneillä olisi ollut merkittävä osa ihmisen hengellisyyden ja rationaalisuuden syntyyn. == Lähteet == Luokka:Mystiikka Luokka:Uskonnolliset alakulttuurit
Sydän on yksinäinen harhailija

Sydän on yksinäinen harhailija (The Heart Is a Lonely Hunter) on Robert Ellis Millerin ohjaama yhdysvaltalainen draamaelokuva vuodelta 1968. Se perustuu Carson McCullersin vuonna 1940 ilmestyneeseen romaaniin Yksinäinen sydän, jonka tapahtumat on elokuvassa siirretty 1930-luvulta 1960-luvulle. == Juoni == Kuuromykkä, sydämellinen hopeakaivertaja Singer (Alan Arkin) muuttaa pikkukaupunkiin ollakseen lähellä sairaalaan joutunutta ystäväänsä Antonapoulosta, kuuromykkää ja oikukasta miestä. Mies vuokraa huoneen perheen luota, jonka 16-vuotias tytär Mick (Sondra Locke) alkaa oppia suhtautumaan erilaisuuteen. Hyväsydäminen Singer auttaa muita ihmisiä, mutta kukaan ei auta häntä kun hän sitä tarvitsisi. Etelävaltioihin sijoittuvan tarinan sivuteemana ovat rotukysymykset. == Rooleissa == == Tuotanto == Elokuva kuvattiin Selman pikkukaupungissa Alabamassa. == Vastaanotto == Sekä Arkin että Locke tekivät elokuvassa debyyttiroolinsa, ja molemmat olivat niistä sekä Oscar- että Golden Globe-ehdokkaina. Helsingin Sanomien Paula Talaskivi näki elokuvassa paitsi etelävaltioiden pikkukaupunkielämän kuvausta, myös ”luontevan jäntevästi kehiteltyä kerrontaa aktiivisen sydämen hyvistä töistä ympäristössä, jossa pienet ilot tukahtuvat jatkuviin köyhyyden, sairauden, rajoittuneisuuden, vihan, ennakkoluulojen ja tyhmyyden aiheuttamiin vastoinkäymisiin”. Hän kirjoitti, että elokuvan rankan toiminnalliset jaksot pelastavat elokuvan sortumasta romaanin nyyhkyversioksi. == Lähteet == == Aiheesta muualla == * Luokka:Vuoden 1968 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat
Karen Barritza

Karen Barritza (syntyjään Barbat, s. 3. heinäkuuta 1992 Aalborg, Tanska) on tanskalainen oikeakätinen tennispelaaja, joka on edustanut maataan Fed Cupissa. Hänen sijoituksensa 1. lokakuuta 2018 WTAn kaksinpelirankingissa oli 653 ja nelinpelirankingissa 756. Barritza voitti vuoden 2013 Tampere Openin naisten kaksinpelin. == Lähteet == Luokka:Tanskalaiset tennispelaajat Luokka:Vuonna 1992 syntyneet Luokka:Elävät henkilöt
Elisabeth Stubb

Elisabeth Stubb (s. 1980Fennica: Haku nimellä) on suomalainen filosofian tohtori. Hän on ollut ryhmässä, joka sai tiedonjulkistamisen valtionpalkinnon vuonna 2016 verkkopalvelusta Albert Edelfelts brevAlbert Edelfelts brev, Svenska litteratursällskapet i Finland, viitattu 3.4.2019.Tiedonjulkistamisen valtionpalkinnot vuodelle 2016 jaettiin. Opetus- ja kulttuuriministeriö 10.10.2016, viitattu 3.4.2019 Stubbin väitöskirjan (2012) aiheena on Leo Mechelin, ja hän on kirjoittanut myös elämäkertakirjan Leo Mechelin (2018).Väitöstutkimus venäläistymisen vastustamisesta 1900-luvun vaihteessa, Helsingin yliopisto, viitattu 3.4.2019 ==Teokset== * Pedersörenejdens Korsbärare 20 år, författare: Elisabeth Stubb, medarbetare: Dan Krogars, Leif Åstrand. Jakobstad: Pedersörenejdens Korsbärare, 2003 * Rätt som argument: Leo Mechelin och finska frågan 1886-1912, Helsingfors: Finska vetenskaps- societeten, 2012 - (Bidrag till kännedom av Finlands natur och folk, ISSN 0067-8481 ; 189.). ISBN 978-951-653-389-9. - Väitöskirja: Helsingin yliopisto. * Leo Mechelin: senaattorin elämäntarina Nokian perustamisesta sortovuosiin ja naisten äänioikeuteen, Elisabeth Stubb, suomentaja Sini-Inkeri Lindqvist. Helsinki : Into, 2018 ISBN 978-952-264-946-1 == Lähteet == == Aiheesta muualla == * Sofia Torvalds: Kravlöst från pärm till pärm Kyrkpressen 13.2.2007. * Elisabeth Stubb: Mellan individ och struktur, Ennen ja nyt 25.6.2014 (väitöskirjan taustoista). Luokka:Suomalaiset historioitsijat Luokka:Vuonna 1980 syntyneet Luokka:Elävät henkilöt
Nette Tuominen

Nette Tuominen on suomalainen kehitysvammainen koripalloilija. Hän on Special Olympics -maailmankisoihin osallistuvan Suomen naisten koripallojoukkueen kapteeni. Tuominen aloitti koripallon pelaamisen kymmenvuotiaana. Hän on ollut ollut Pussihukkien (PuHu) nuorten erityisryhmän Sisu Junioreiden valmentajista. Hänen oma joukkueensa on PuHu Unified, jossa on mukana myös vammattomia. Tuominen on valmistunut keväällä 2018 Keskuspuiston ammattiopiston kotityö- ja puhdistuspalvelujen koulutusohjelmasta eli Kopusta. ==Lähteet== Luokka:Suomalaiset vammaisurheilijat‎ Luokka:Suomalaiset koripalloilijat Luokka:Syntymävuosi puuttuu Luokka:Elävät henkilöt
Silvia Hosseini

Silvia Hosseini (s. 1982 Teheran, IranKalevi Jäntin palkinnot neljälle nuorelle kirjailijalle. Kirjasta kirjaan 5.12.2018, viitattu 3.4.2019) on suomalais-iranilainenSärö-runoilijoita Kotkan runoklubilla 15.5.2012. Särö, viitattu 22.3.2019 esseisti, kriitikko ja äidinkielen ja kirjallisuuden opettaja. Hän on koulutukseltaan filosofian maisteri.Rakkaudesta Heleneen, Edithiin, setämäisiin modernisteihin ja tuskaisiin nuoriin miehiin. Kulttuurilehti Mustekala 28.11.2010, viitattu 22.3.2019 Hosseini on ollut kirjallisuus- ja kulttuurilehti Särön vieraileva päätoimittaja. Hosseinin esikoisteos Pölyn ylistys ilmestyi helmikuussa 2018. Teos voitti Kalevi Jäntin palkinnon, ja se oli Helsingin Sanomien kirjallisuuspalkintoehdokkaana.Silvia Hosseinin kotisivu. viitattu 3.4.2019 ==Teokset== * Säkeilyvaara. Runouden käyttöopas, Satu Grünthal (toim., useita kirjoittajia) WSOY, 2016 * Pölyn ylistys, Savukeidas, 2018 * == Lähteet == Luokka:Suomalaiset kriitikot Luokka:Kalevi Jäntin palkinnon saajat Luokka:Vuonna 1982 syntyneet Luokka:Elävät henkilöt Luokka:Suomalaiset esseistit
Alise Vaidere

Alise Vaidere (s. 20. huhtikuuta 1988 Riika, Latvia) on latvialainen oikeakätinen tennispelaaja. == Ura == Vaidere aloitti tenniksen pelaamisen 7-vuotiaana. Vuonna 2007 hän voitti Tampere Openin naisten kaksinpeliturnauksen. Vaidere päihitti finaalissa tanskalaisen Hanne Skak Jensenin erävoitoin 2-0. Se jäi Vaideren ainoaksi ITF-turnausvoitoksi hänen urallaan. == Lähteet == Luokka:Latvialaiset tennispelaajat Luokka:Vuonna 1988 syntyneet Luokka:Elävät henkilöt
Gertrude Jekyll

Gertrude Jekyll (29. marraskuuta 1843 Lontoo — 8. joulukuuta 1932) oli brittiläinen maisema-arkkitehti, joka nosti luonnollisen puutarhan suosioon. Jekyll syntyi varakkaaseen perheeseen, ja harrasti maalausta vuoteen 1891, jolloin hänen heikkenevä näkönsä alkoi aiheuttaa ongelmia. Silloin Jekyll kiinnitti huomionsa puutarhasuunnitteluun. Hänen tavoitteenaan oli yksinkertaisuus, hallittu sekasorto ja mökkipuutarhoiden tunnelma. Jekyll suosi monivuotisia kasveja, ja yhdisteli perennoja, varpuja, pensaita ja köynnöksiä, täydentäen penkkejään yksivuotisilla kukilla. Hän järjesti kukat usein värien mukaan käyttäen asteittain muuttuvan spektrin keskellä vastaväriä koristeellisina yksityiskohtina. Jekyll kirjoitti lukuisia artikkeleita William Robinsonin julkaisemiin puutarhalehtiin kuten Country Life. Hän kirjoitti myös joitakin opaskirjoja, mutta vaikutti eniten puutarhoilla, jotka suunnitteli yhdessä arkkitehti Edwin Lutyensin kanssa. == Lähteet == Luokka:Brittiläiset henkilöt Luokka:Maisema-arkkitehdit Luokka:Puutarhasuunnittelu Luokka:Vuonna 1843 syntyneet Luokka:Vuonna 1932 kuolleet
Martina Balogová

Martina Balogová (s. 17. toukokuuta 1990 Košice, Tšekkoslovakia) on slovakialainen vasenkätinen tennispelaaja. Vuoden 2008 Tampere Openin naisten kaksinpelissä hän saavutti ensimmäisen sijan Hanne Skak Jensenin jäädessä hopealla. == Lähteet == Luokka:Elävät henkilöt Luokka:Slovakialaiset tennispelaajat Luokka:Vuonna 1990 syntyneet
Lilla Barzó

Lilla Barzó (s. 2. syyskuuta 1996) on unkarilainen oikeakätinen tennispelaaja. Istvan Hajnal on valmentanut häntä. == Ura == Barzó aloitti tenniksen pelaamisen 7-vuotiaana. Hän voitti vuoden 2015 Tampere Openin naisten kaksinpelin. Barzó voitti turnauksen finaalissa tanskalaisen Karen Barritzan. == Lähteet == Luokka:Unkarilaiset tennispelaajat Luokka:Vuonna 1996 syntyneet Luokka:Elävät henkilöt
Betuliinihappo

Betuliinihappo on betuliinin luonnossa esiintyvä pentasyklinen lupaanityyppinen triterpeenijohdannainen. Betuliinihappoa esiintyy useissa koivukasveissa (Betulaceae) kuten esimerkiksi rauduskoivun (Betula pendula) tuohessa.Dr. Duke's Phytochemical and Ethnobotanical Databases: Betulinic-acid == Lähteet == == Aiheesta muualla == *Erkki Metsälä: Betuliinijohdannaiset *PubChem: Betulinic acid *Human Metabolome Database (HMDB): Betulinic acid *Food Component Database (FooDB): Betulinic acid *DrugBank: Betulinic Acid * Kyoto Encyclopedia of Genes and Genomes (KEGG): Betulinic acid *ChemBlink: Betulinic acid Luokka:Terpeenit
Tiia Peltonen

Tiia Peltonen (s. 8. kesäkuuta 1995) on suomalainen jalkapalloilija, joka edustaa tanskalaista FC Nordsjællandia. Hän on pelipaikaltaan puolustaja. Peltonen pelasi Suomen naisten maajoukkueessa ensimmäisen maaottelunsa maaliskuussa 2018 Kypros Cupissa Sveitsiä vastaan. Hänet valittiin Naisten Liigan Vuoden puolustajaksi 2018. Peltonen pelasi kauteen 2018 saakka PK-35 Vantaassa ja kaudet 2019–2020 Åland Unitedissa. Hän voitti Suomen-mestaruuden kausina 2014, 2015, 2016, 2018 ja 2020. == Lähteet == Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Anna Atkins

Anna Atkins (o.s. Children 16. maaliskuuta 1799 — 9. kesäkuuta 1871) oli brittiläinen valokuvaaja ja kasvitieteilijä. Hän oli yksi ensimmäisistä, joka käytti valokuvausta tutkimustyössä. Atkins kuvitti piirroksin isänsä John George Childrenin englanniksi kääntämän Jean-Baptiste Lamarckin teoksen simpukoista, mutta hän oli itse kiinnostunut ennen kaikkea kasvitieteestä. Hän tutustui valokuvaukseen kirjeenvaihdossa sen keksijän William Henry Fox Talbotin kanssa heti kun se oli keksitty, ja opetteli tekemään kasvinäytteistä kuvia perhetuttu John Herschelin kehittämällä tekniikalla ilman kameraa, valottamalla ne suoraan paperille. Ensimmäinen teos oli sarja kaikista Britannian levälajeista. == Lähteet == == Aiheesta muualla == Luokka:Brittiläiset kasvitieteilijät Luokka:Brittiläiset valokuvaajat Luokka:Vuonna 1799 syntyneet Luokka:Vuonna 1871 kuolleet
Maija Sirkjärvi

Maija Sirkjärvi (s. 1980) on koulutukseltaan kauppatieteiden maisteri. Hän on työskennellyt muun muassa ekonomistina ja tutkijana.Maija Sirkjärvi, Teos.fi viitattu 3.4.2019 Sirkjärvi sai vuonna 2018 Kalevi Jäntin palkinnon teoksesta Barbara ja muita hurrikaaneja.Maija Sirkjärvelle Kalevi Jäntin kirjallisuuspalkinto. Lehdistötiedote, Teos.fi 4.12.2018] Hän on osallistunut WSOY:n Kirjan vuosi -kilpailuun novellikokoelmakäsikirjoituksella Lemmikki ja muita novelleja ja sijoittui toiseksi. Raati luonnehti kokoelmaa sanoin: ”Kokoelma erottui kilpailun runsaasta novellitarjonnasta omaperäisillä aiheillaan ja varmaotteisella kerronnallaan.”Kirjan vuosi 2015 -kirjoituskilpailun voittaneessa käsikirjoituksessa pohditaan taiteilijan aseman muuttumista, Tiedote, WSOY 6.10.2015 Kauppalehdessä Tommi Aitio Sirkjärveä ilmiselvänä lahjakkuutena: ”Aavemainen lyhytproosa edustaa omanlaistaan virtausta suomalaisessa nykykirjallisuudessa.”Tomi Aitio: Esikoisnovellien maailma on ihanasti vinksallaan. Kauppalehti 14.5.2018 ==Teokset== * Barbara ja muita hurrikaaneja Teos, 2018 ISBN 978-951-851-846-7 == Lähteet == Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1980 syntyneet Luokka:Elävät henkilöt
Kleopatra IV

Kleopatra IV (, noin 135 eaa. – 112 eaa.) oli Egyptin kuningatar ja Ptolemaiosten hallitsijasuvun jäsen. Hänen isänsä faarao Ptolemaios VIII oli hänen äitinsä Kleopatra III:n eno. Kleopatra IV oli keskimmäinen kolmesta sisaresta. Hän meni naimisiin veljensä Ptolemaios IX:n kanssa. Kun he tavoittelivat liikaa valtaa, äitikuningatar pakotti heidät eroon. Kleopatra IV lähti Kyprokselle ja hankki oman armeijan. Hän johdatti armeijansa serkkunsa, Seleukidien kuningas Antiokhos IX Kyzikenoksen luo ja meni tämän kanssa naimisiin. Antiokhos kävi paraikaa sisällissotaa, jonka kuluessa Kleopatra jäi vangiksi Antiokiassa ja teloitettiin. == Lähteet == Luokka:Egyptin kuningattaret Luokka:Ptolemaiokset Luokka:100-luvulla eaa. syntyneet Luokka:Vuonna 112 eaa. kuolleet
Tampereen yliopiston rakennetun ympäristön tiedekunta

Rakennetun ympäristön tiedekunta (lyhenne BEN) on yksi Tampereen yliopiston seitsemästä tiedekunnasta. Tiedekunta aloitti toimintansa vuoden 2019 alusta, kun aikaisemmat Tampereen yliopisto ja Tampereen teknillinen yliopisto yhdistyivät uudeksi Tampereen yliopistoksi. Tiedekunta on muodostettu yhdistämällä entisen TTY:n talouden ja rakentamisen tiedekunnasta arkkitehtuurin ja rakennustekniikan opintosuunnat rakennustekniikan tohtoriohjelman kanssa. == Tutkinto-ohjelmat ja tutkimusalueet == Tekniikan ja luonnontieteiden tiedekuntaan kuuluvat seuraavat tutkinto-ohjelmat. Sulkuihin on merkitty kunkin opintosuunnan ainejärjestö. * Arkkitehtuuri (Tampereen arkkitehtikilta) * Rakennustekniikka (Tampereen rakentajakilta) * Rakennustekniikan tohtoriohjelma Tiedekunnassa tehdään lisäksi tutkimusta seuraavilla päätutkimusalueilla: * Arkkitehtuuri ** Yhdyskuntasuunnittelu ja kaupunkisuunnittelu ** Rakennussuunnittelu ja kestävä asuntoarkkitehtuuri ** Arkkitehtuurin historia, korjausrakentaminen ja rakennusoppi * Rakennustekniikka ** Rakennetekniikka ** Infrarakentaminen ** Rakentamistalous ** Liikenteen tutkimuskeskus Verne == Lähteet == R
Pecorino di Filiano

Pecorino di Filiano on italialainen lampaanmaitojuusto. Pecorino di Filiano on lähtöisin Etelä-Italian Basilicatan alueelta. Filiano on paikallinen kylä, jonka nimi viittaa villan kehräämiseen (). Historiallisissa lähteissä juuston valmistus mainitaan jo ainakin vuodesta 1600 lähtien ja nimen perusteella alue lienee ollut tunnettu lampaistaan jo pitkään. Nykyisin juustolla on EU:n suojattu alkuperänimitys. Juusto valmistetaan Gentile di Puglia, Lucania, Leccese, Comisana tai Sarda rotuisten lampaiden maidosta. Lampaat voivat mypös olla edellä mainittujen rotujen sekoituksia. Valmistettaessa lampaanmaito lämmitetään 36–40 °C lämpötilaan, jolloin sen sekaan lisätään lampaasta tai vuohesta peräisin oleva juoksute. Juusto suolataan joko kuivasuolaamalla tai suolaliemessä. Kypsymisaika riippuu juustotyypistä. Semistagionato kypsyy 2–5 kuukautta ja Stagionato yli 6 kuuakutta. Valmis juusto on väriltään keltaista, joskin se ruskenee pitkään kypsytettynä. Juustolla on makea ja hienovarainen maku, joka voimistuu kypsymisasteen mukaan. Juustoa käytetään tavallisena pöytäjuustona tai juustoraasteena. Suurin osa tuotannosta myydään paikallisiin myymälöihin. ==Lähteet== ==Aiheesta muualla== *46ª Sagra del Pecorino di Filiano e dei Prodotti Lattiero Caseari Luokka:Lampaanmaitojuustot Luokka:Italialaiset juustot
Zhenqi Barthel

Zhenqi Barthel (s. 9. tammikuuta 1987) on saksalainen, kiinalaissyntyinen pöytätennispelaaja, joka on saavuttanut kaksi Euroopan-mestaruusmitalia. Barthel pelasi Pekingin olympialaisissa 2008 Saksan joukkueessa, joka sijoittui joukkuekilpailussa jaetulle yhdeksännelle sijalle. Hän saavutti Stuttgartin EM-kilpailuissa 2009 pronssia nelinpelissä Kristin Silbereisenin parina. Schwechatin EM-kilpailuissa 2013 Barthel saavutti nelinpelissä hopeaa parinaan Shan Xiaona. He hävisivät loppuottelussa maannaisilleen Petrissa Soljalle ja Sabine Winterille. Barthel on maailmanrankingissa sijoittunut parhaimmillaan 46:nneksi helmikuussa 2012. Barthel on naimisissa portugalilaisen pöytätennispelaajan Tiago Apolónian kanssa. == Lähteet == Luokka:Saksalaiset pöytätennispelaajat Luokka:Vuonna 1987 syntyneet Luokka:Elävät henkilöt
Pauline Stenberg

Pauline Teresa Stenberg (aiemmin Oker-Blom, s. 19. syyskuuta 1950 Helsinki) on suomalainen maatalouden ja metsätieteen tohtori, joka on Helsingin yliopiston metsäinventoinnin emeritaprofessori. Oker-Blom tuli ylioppilaaksi Munkkiniemen ruotsinkielisestä yhteiskoulusta (Munksnäs svenska samskola) 1969. Hän valmistui Helsingin yliopistosta filosofian maisteriksi matematiikka pääaineenaan 1973. Hän väitteli 1987 Helsingin yliopiston maatalous- metsätieteellisessä tiedekunnassa. Pauline Oker-Blomin englanninkielinen väitöskirja (1986) oli otsikoitu Photosynthetic radiation regime and canopy structure in modeled forest stands (suom. Metsikön valoilmasto ja latvuston rakenne). Hänestä tuli Suomen ensimmäinen metsätieteestä väitellyt nainen. Hän oli vuodesta 1991 Helsingin yliopiston metsäbiologian dosentti ja Joensuun yliopiston (nyk. Itä-Suomen yliopiston) metsäekologian dosentti. Oker-Blom työskenteli matematiikan tuntiopettajana vuosina 1974–1978. 1980-luvun alusta lähtien hän työskenteli tutkimusapulaisena ja väitöskirjatyöntekijänä Helsingin yliopiston metsänhoidon laitoksella (myöhemmin metsäekonomian laitos). Väitöksensä jälkeen hän työskenteli Helsingin yliopistossa tutkijana pääosin Suomen Akatemian rahoittamana. Vuosina 1989–1990 hän oli vuoden vierailevana tutkijana Georgian yliopistossa Yhdysvalloissa. Stenberg oli Helsingin yliopiston professori elokuusta 2007 lähtien ja jäi sittemmin eläkkeelle. 1990-luvun lopulta lähtien on Stenberg tutkinut metsän inventointia kvantitatiivisen kaukokartoituksen avulla, eli tulkitsemalla satelliittihin tai lentokoneisiin sijoitettujen heijastavan säteilyn mittausinstrumenttien aineistoa. Työ pohjautuu teoreettisiin matemaattisiin malleihin, metsän reflektiospektrin simuloimiseen ja mallien testaamiseen kansainvälisten tutkijaryhmien yhteistyönä. Tavoitteena oli kehittää nopeita, luotettavia ja tehokkaita metsänarvioinnin menetelmiä muun muassa lehtipinta- alan ja biomassan arvioimiseksi laajoilta alueilta. Vuoteen 2007 mennessä Stenberg oli julkaissut noin sata tieteellistä artikkelia tutkimusalaltaan, erityisesti metsän tuotannon ekologian ja kaukokartoituksen piiristä. Hän osaltaan toimitti ja toimi tarkastajana alansa johtavissa kansainvälisissä julkaisuissa. Vuonna 1995 kansainvälisten metsäntutkimusjärjestöjen liitto (IUFRO) myönsi Stenbergille viiden vuoden välein jaettavan Scientific Achievement Award -tutkimuspalkinnon. Hän on ollut Suomen Tiedeseuran jäsen vuodesta 2015. ==Lähteet== ==Aiheesta muualla== * Stenberg Pauline. Professor at University of Helsinki (linkedin.com) Luokka:Vuonna 1950 syntyneet Luokka:Elävät henkilöt Luokka:Suomalaiset matemaatikot Luokka:Suomalaiset metsätieteilijät Luokka:Helsingin yliopiston professorit Luokka:Suomalaiset professorit
Susanne Wiedmer

Susanne Kristina Wiedmer (s. 19. huhtikuuta 1969) on suomalainen filosofian tohtori ja Helsingin yliopiston analyyttisen kemian dosentti ja nykyään analyyttisen kemian professori. Vuosina 2018-2022 hän oli virkavapaalla Helsingin yliopistosta ja työskenteli laatupäällikkönä yksityisessä yrityksessä. Wiedmer valmistui filosofian maisteriksi (orgaaninen kemia) Helsingin yliopistosta (1993) ja filosofian tohtoriksi analyyttisen kemian alalta (1998). Hän on ollut Helsingin yliopiston analyyttisen kemian dosentti vuodesta 2001. Lisäksi vuosina 2010–2013 hän toimi vastaavassa asemassa (adjunct professor) Alabaman yliopistossa Yhdysvalloissa. Hän työskenteli post-doc-tutkijana 1998–1999 Indianan yliopistossa Yhdysvalloissa. Vuosina 1999–2002 hän Suomen Akatemian rahoittama post-doc-tutkija ja 2002–2008 vanhempi tutkija. Vuosina 2007–2012 hän toimi yliopistolehtorina ja vuonna 2015 professorina Helsingin yliopiston kemian laitoksella. Vuosina 2018-2022 hän oli virkavapaalla ja työskenteli laatupäällikkönä suomalaisyrityksessä. Hänen tieteellinen tuotantonsa liittyy analyyttisen kemian alaan, esimerkiksi kromatografiaan. Wiedmer on ollut Suomen Tiedeseuran jäsen vuodesta 2014. ==Lähteet== ==Aiheesta muualla== * *Susanne Wiedmer (academia.edu) *Stenberg Pauline. Professor at University of Helsinki (linkedin.com) Luokka:Suomalaiset kemistit Luokka:Helsingin yliopiston lehtorit ja opettajat Luokka:Vuonna 1969 syntyneet Luokka:Elävät henkilöt
Replicas

Replicas on brittiläisen uuden aallon yhtyeen Tubeway Armyn toinen ja viimeinen studioalbumi. Sen julkaisi Beggars Banquet Records huhtikuussa 1979. Albumi nauhoitettiin Gooseberry Sound Studiosissa ja Regents Park Recording Companyssa Lontoossa joulukuusta 1978 helmikuuhun 1979. Replicasin kappale ”Are ’Friends’ Electric?” sijoittui Britannian singlelistan 1. sijalle, jonka jälkeen albumi puolestaan sijoittui Britannian albumilistan 1. sijalle. ==Kappaleet== Kaikki kappaleet säv. ja san. Gary Numan. ===Vuoden 1979 alkuperäinen versio ja vuoden 1995 CD-uudelleenjulkaisu=== # Me! I Disconnect from You – 3.23 # Are ”Friends” Electric? – 5.25 # The Machman – 3.08 # Praying to the Aliens – 4.00 # Down in the Park – 4.24 # You Are in My Vision – 3.15 # Replicas – 5.01 # It Must Have Been Years – 4.02 # When the Machines Rock – 3.15 # I Nearly Married a Human – 6.31 ===Vuoden 1997 remasteroidun CD- uudelleenjulkaisun bonuskappaleet=== # * Do You Need the Service? – 3.40 # The Crazies – 2.54 # Only a Downstat – 3.36 # We Have a Technical – 8.04 # We Are So Fragile – 2.56 # I Nearly Married a Human 2 – 6.38 ===Vuoden 2008 Redux-CD-uudelleenjulkaisu=== ====Ensimmäinen levy==== # * We Are So Fragile – 2.55 # Do You Need the Service? – 3.39 # I Nearly Married a Human 2 – 6.38 ====Toinen levy==== # Me! I Disconnect from You – 3.24 # Are ”Friends” Electric? – 5.25 # The Machman – 3.08 # Praying to the Aliens – 4.08 # Down in the Park – 4.24 # Do You Need the Service? – 3.42 # Only a Downstat – 3.35 # We Have a Technical – 8.00 # You Are in My Vision – 3.22 # Replicas – 5.02 # It Must Have Been Years – 4.04 # When the Machines Rock – 3.15 # The Crazies – 2.54 # I Nearly Married a Human 3 – 6.24 ====Kolmas levy==== # Are ”Friends” Electric? (Renegade Soundwave Mix) – 5.15 # Replicas (Early Version 2) – 5.05 # Down in the Park (Early Version 2) – 4.23 # Are ”Friends” Electric? (Early Version 2) – 5.28 # Replicas (Early Version 3) – 5.00 # Are ”Friends” Electric? (Renegade Soundwave Instrumental) – 5.14 ==Arvostelut== *AllMusic: *musicOMH: *Record Collector: ==Lähteet== Luokka:Tubeway Armyn albumit Luokka:Vuoden 1979 albumit
Are ”Friends” Electric?

Are ”Friends” Electric? on brittiläisen uuden aallon yhtyeen Tubeway Armyn kappale vuodelta 1979. Se julkaistiin singlenä yhtyeen vuoden 1979 albumilla Replicas. Kappale sijoittui Britannian singlelistan 1. sijalle ja pysyi sijalla neljä viikkoa, pysyen listalla yhteensä 14 viikkoa. ==Kookonpano== ;Tubeway Army * Gary Numan – Minimoog- ja Polymoog-syntetisaattorit, kitara, laulu * Paul Gardiner – bassokitara * Jess Lidyard – rummut ;Tuotanto * Gary Numan – tuotanto ==Lähteet== Luokka:Tubeway Armyn kappaleet Luokka:Vuoden 1979 kappaleet
Moottori (lehti)

Moottori on vuonna 1925 perustettu aikakauslehti, joka ilmestyy 12 kertaa vuodessa.https://www.lehtiluukku.fi/pub?id=201143https://moottori.fi/mediatiedot/ Lehteä julkaisee Autoliitto ja sitä kustantaa Moottori Media Oy. Lehden levikki on (2017). Lehti on Autoliiton jäsenlehti.https://www.autoliitto.fi/jasenedut/moottori-lehti == Lähteet == == Aiheesta muualla == * Moottori-lehden vuosikerrat 1923-1939, Kansalliskirjasto Digitaaliset aineistot Luokka:Suomalaiset autolehdet
Brixtonin metroasema

Brixton on Lontoon metron metroasema Lambethissa, Lontoossa. Se sijaitsee Oyster-vyöhykkeellä 2. Se on Victoria Linen eteläinen pääteasema. Asemalta on vaihtoyhteys läheiselle Brixtonin rautatieasemalle. == Lähteet == == Aiheesta muualla == Luokka:Lambethin rakennukset ja rakennelmat Luokka:Lontoon metroasemat
ICARUS

ICARUS (engl. International Centre for Archival Research) on vuonna 2007 perustettu eurooppalaisten muistiorganisaatioiden verkosto, jonka toiminnassa korostuu digitaaliseksi muuttuvan tiedon hallinta. Kansallisarkisto on ollut järjestön jäsen vuodesta 2012. ICARUKSEN hallinnoimia verkkopalveluita ovat mm. yksityisarkistojen digitoitujen kuvien pitkäaikaissäilytystä varten perustettu Topoteekki ja keskiaikaisten asiakirjojen hakuportaali Monasterium. ==Aiheesta muualla== * Järjestön kotisivu Luokka:Digitaalinen kulttuuri Luokka:Kansallisarkisto
Margaret Molesworth

Maud Margaret (Mall) Molesworth BEM (o.s. Mutch; 18. lokakuuta 1894 Brisbane, Queensland, Australia – 9. heinäkuuta 1985 Sydney, Uusi Etelä-Wales, Australia) oli australialainen tennispelaaja. == Ura == Molesworth nai 19. kesäkuuta 1918 Bevil Hugh Molesworthin. Heidän ainoa lapsensa oli Hugh (1925–1960). Hän voitti kaksi ensimmäistä Australian avoimen tennisturnauksen naisten kaksinpeliä, vuonna 1922, ja 1923. Molesworth voitti kumpanakin vuonna finaalissa Esna Boydin erin 2–0. Hän päätti jo lopettaa urheilun 1924 terveydellisistä syistä, mutta palasi tenniskentille muutamaa vuotta myöhemmin. Vuonna 1934 Molesworth pelasi jälleen Australian avoimen tennisturnauksen naisten kaksinpelin finaalissa, mutta hävisi sen Joan Hartiganille erävoitoin 0–2. Hänelle myönnettiin British Empire Medal vuonna 1972. == Lähteet == Luokka:Australialaiset tennispelaajat Luokka:Vuonna 1894 syntyneet Luokka:Vuonna 1985 kuolleet
The Pleasure Principle

The Pleasure Principle on englantilaisen muusikon Gary Numanin esikoissooloalbumi. Sen julkaisi Beggars Banquet Records syyskuussa 1979. Albumi nauhoitettiin Marcus Music AB:ssä Lontoossa. The Pleasure Principle sijoittui Britannian albumilistan 1. sijalle ja oli listalla yhteensä 22 viikkoa. Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. ==Kappaleet== Kaikki kappaleet säv. ja san. Gary Numan ellei toisin mainita. ;CD-version bonuskappaleet # Random (demo) – 3.49 # Oceans (demo) – 3.03 # Asylum (B-side of Cars) – 2.31 # Me! I Disconnect from You (Live) – 3.06 # Bombers (Live) – 5.46 # Remember I Was Vapour (Live) – 4.46 # On Broadway (Live) (Jerry Leiber, Mike Stoller, Barry Mann, Cynthia Weil) – 4.48 ===30th Anniversary Edition=== ;Ensimmäinen levy # Airlane # Metal # Complex # Films # M.E. # Tracks # Observer # Conversation # Cars # Engineers ;Toinen levy # Airlane (Demo Version) # Metal (Demo Version) # Complex (Demo Version) # Films (Demo Version) # M.E. (Demo Version) # Tracks (Out Take Mix) # Observer (Demo Version) # Conversation (Demo Version 2) # Cars (Demo Version) # Engineers (Demo Version) # Random (2009 Re-Master) # Oceans (2009 Re-Master) # Asylum (2009 Re-Master) # Photograph (2009 Re- Master) # Gymnopedie No. 1 (Demo Version) # Conversation (Demo Version 1) # M.E. (Out Take Mix) ;Kolmas levy # Down in the Park (The Live EPs – 1980) # On Broadway (The Live EPs – 1980) # Everyday I Die (The Live EPs – 1980) # Remember I Was Vapour (The Live EPs – 1980) # Bombers (The Live EPs – 1980) # Me! I Disconnect from You (The Live EPs – 1979) # Conversation (The Live EPs – 1979) # Metal (The Live EPs – 1979) # Down in the Park (The Live EPs – 1979) # Airlane (Living Ornaments ’79) # Cars (Living Ornaments ’79) # We Are So Fragile (Living Ornaments ’79) # Films (Living Ornaments ’79) # Something’s in the House (Living Ornaments ’79) # My Shadow in Vain (Living Ornaments ’79) # Conversation (Living Ornaments ’79) # The Dream Police (Living Ornaments ’79) # Metal (Living Ornaments ’79) ==Arvostelut== *AllMusic: ==Lähteet== Luokka:Gary Numanin albumit Luokka:Vuoden 1979 esikoisalbumit
Esna Boyd

Esna Boyd Robertson (o.s. Boyd; 21. syyskuuta 1899 Melbourne, Victoria, Australia – 13. marraskuuta 1966 Skotlanti) oli australialainen tennispelaaja. == Saavutukset == Boyd pelasi seitsemän kertaa peräkkäin Australian avoimen tennisturnauksen naisten kaksinpelin finaalissa 1922–1928, ja voitti kultaa vuonna 1927. == Sukulaiset == Boydin isä James Boyd oli poliitikko. Hänen äitinsä oli Emma Flora McCormack. Boyd nai Angus Robertsonin maaliskuussa 1929. He saivat William-pojan 1930 ja Mary-tyttären 1933. == Lähteet == Luokka:Australialaiset tennispelaajat Luokka:Vuonna 1899 syntyneet Luokka:Vuonna 1966 kuolleet
Gavin Thomas

Gavin Thomas (Gavin) on kasvonilmeistään tunnetuksi tullut poika, joka on osa Internet-kulttuuria ja Internet-ilmiö. Gavinista tuli tunnettu jo 2,5-vuotiaana Vine-palvelussa.https://medium.com/@SummerK96/meme-king-the- story-of-vine-star-gavin-thomas-7861671e9ef5 3-vuotiaana Gavinilla oli jo miljoona seuraajaa. Alkuvuodesta 2019 Gavinin kasvokuvia oli jaettu sosiaalisessa mediassa yli miljardi kertaa.https://www.theguardian.com/lifeandstyle/2019/jan/28/gavin-thomas-meme- internet-son-social-media Kiinassa Gavin on julkimo, koska kiinalaiset käyttäytyvät kohteliaasti ja todellisten ajatuksiensa kertomisen sijaan lähettävät Gavinin ilveilykuvan.https://www.bbc.com/news/video_and_audio/must_see/47778522/how- this-boy-s-funny-faces-made-him-a-china-star ==Lähteet== ==Aiheesta muualla== *https://www.theguardian.com/lifeandstyle/2019/jan/28/gavin-thomas-meme- internet-son-social-media Luokka:Internet-ilmiöt Luokka:Syntymävuosi puuttuu Luokka:Elävät henkilöt
Anna Harrison

Anna Tuthill Symmes Harrison (25. heinäkuuta 1775 Morristown – 25. helmikuuta 1864 Ohio) oli Yhdysvaltain yhdeksännen presidentin William Henry Harrisonin vaimo ja Yhdysvaltain ensimmäinen nainen (4. maaliskuuta 1841 – 4. huhtikuuta 1841). Harrison oli nainut William Henryn vuonna 1795. Hän kuoli 25. helmikuuta 1864 88-vuotiaana. == Lähteet == Luokka:Yhdysvaltain ensimmäiset naiset Luokka:Vuonna 1775 syntyneet Luokka:Vuonna 1864 kuolleet
Nancy Lyle

Nancy Margaret Maltwood (o.s. Lyle, aiemmin Glover; 26\. helmikuuta 1910 Lontoo, Englanti – 1986) oli brittiläinen tennispelaaja, joka pelasi aktiivisesti 1930-luvulla. Hänen saavutuksiinsa kuuluu Australian avoimen tennisturnauksen naisten nelinpelin kulta 1935 Evelyn Dearmanin parina. Hänen isänsä Leonard oli poliitikko Yhdistyneen kuningaskunnan konservatiivipuolueessa. == Lähteet == Luokka:Brittiläiset tennispelaajat Luokka:Vuonna 1910 syntyneet Luokka:Vuonna 1986 kuolleet
Lyle

Lyle on seuraavien henkilöiden sukunimi: * Hilliard Lyle (1879–1931), kanadalainen haavipalloilija ja olympiavoittaja * Jarrod Lyle (s. 1981), australialainen golfaaja * Nancy Lyle (1910–1986), brittiläinen tennispelaaja * Ron Lyle (1941–2011), yhdysvaltalainen nyrkkeilijä * Sandy Lyle (s. 1958), skotlantilainen golfaaja * Tyler Lyle, yhdysvaltalainen laulaja ja lauluntekijä, The Midnight -yhtyeen jäsen.
Guo Yue

Guo Yue (s. 17. heinäkuuta 1988) on kiinalainen pöytätennispelaaja. Hän voitti urallaan kaksi olympiakultaa joukkuekilpailussa ja kymmenen maailmanmestaruutta, joista yksi tuli naisten kaksinpelistä, kolme naisten nelinpelistä, kaksi sekanelinpelistä ja neljä joukkuekilpailusta. Guo saavutti ensimmäisen arvokisamitalinsa Pariisin MM-kilpailuissa 2003, kun hän sijoittui naisten nelinpelissä hopealle parinsa Niu Jianfengin kanssa. Seuraavana vuonna Ateenan olympialaisissa he saavuttivat nelinpelissä pronssia. Aiemmin samana vuonna Guo oli voittamassa ensimmäistä joukkuekilpailun maailmanmestaruuttaan Dohan turnauksessa. Shanghain MM-kilpailuissa 2005 hän voitti kultaa sekanelinpelissä Wang Liqinin parina sekä saavutti hopeaa naisten nelinpelissä Niun kanssa ja pronssia kaksinpelissä. Bremenin MM-kilpailuissa 2006 Guo kuului jälleen joukkuekilpailun kultamitalisteihin. Zagrebin MM-kilpailut 2007 olivat hänen uransa menestyksekkäimmät kisat, sillä hän voitti kultaa kaksinpelissä ja Wangin parina sekanelinpelissä sekä saavutti hopeaa naisten nelinpelissä parinaan Li Xiaoxia. Guangzhoun MM-kilpailuissa 2008 Guo kuului jälleen joukkuekilpailun maailmanmestareihin. Pekingin olympialaisissa 2008 hän voitti joukkuekilpailussa kultaa Zhang Yiningin ja Wang Nanin kanssa sekä saavutti kaksinpelissä pronssia hävittyään välierissä Wang Nanille mutta voitettuaan pronssiottelussa Singaporen Li Jia Wein. Yokohaman MM-kilpailuissa 2009 Guo ja Li Xiaoxia voittivat kultaa nelinpelissä, minkä lisäksi Guo saavutti hopeaa kaksinpelissä hävittyään loppuottelussa maannaiselleen Zhang Yiningille. Moskovan MM-kilpailussa 2010 Guo saavutti hopeaa joukkuekilpailussa Kiinan hävittyä Singaporelle. Rotterdamin MM-kilpailuissa 2011 Guo voitti Lin kanssa kultaa nelinpelissä sekä saavutti pronssia kaksinpelissä. Dortmundin MM-kilpailuissa 2012 Kiina ja Guo palasivat joukkuemaailmanmestariksi. Lontoon olympialaisissa 2012 Guo voitti joukkuekilpailussa kultaa Ding Ningin ja Li Xiaoxian kanssa. Guo voitti kymmenennen maailmanmestaruutensa Pariisin MM-kilpailuissa 2013 naisten nelinpelissä parinaan Li Xiaoxia. Guo oli maailmanrankingin ykkönen tammikuussa 2008. == Lähteet == Luokka:Kiinalaiset pöytätennispelaajat Luokka:Kiinalaiset olympiavoittajat Luokka:Vuonna 1988 syntyneet Luokka:Elävät henkilöt
Amy Frazier

Amy Frazier (s. 19. syyskuuta 1972 Saint Louis, Missouri, Yhdysvallat) on yhdysvaltalainen oikeakätinen uransa päättänyt tennispelaaja. Hän voitti kahdeksan WTA-turnausta kaksinpelissä ja neljä nelinpelissä. Frazier voitti kaksinpelin WTA-turnauksen Wichitassa 1989, Oklahomassa 1990, Luzernissa 1992, Los Angelesissa 1994, Tokiossa 1995 ja 1999, Hobartissa 2004 sekä Quebec Cityssä 2005. Grand Slam -turnausten kaksinpeleissä hän ylsi puolivälieriin Australian avoimissa 1992 ja Yhdysvaltain avoimissa 1995. Frazier lopetti uransa vuonna 2006. Hän asuu Michiganissa. == Lähteet == Luokka:Yhdysvaltalaiset tennispelaajat Luokka:Vuonna 1972 syntyneet Luokka:Elävät henkilöt
Kefatsoliini

Kefatsoliini (C14H14S3N8O4) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina. Kefatsoliini kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa kefatsoliini on kiteistä ainetta. Yhdiste liukenee dimetyyliformamidiin ja veden ja etanolin, asetonin tai dioksaanin seoksiin. Poolittomiin orgaanisiin liuottimiin se ei liukene. Kefatsoliini on niin kutsutun ensimmäisen sukupolven kefalosporiini, ja sen teho bakteereja vastaan perustuu bakteerien soluseinän biosynteesin estoon. Kefatsoliini tehoaa grampositiivisista bakteereista stafylokokkeihin, ei kuitenkaan MRSA- kantoihin, streptokokkeihin sekä eräisiin Bacillus-suvun lajeihin. Osa näistä bakteereista on kuitenkin kehittänyt vastusutskyvyn lääkeaineille. Kefatsoliini tehoaa myös eräisiin gramnegatiivisiin bakteereihin, kuten kolibakteeriin ja Klebsiella-suvun lajeihin. Kefatsoliini annostellaan ruiskeena, koska lääkeaineen imeytyminen ruuansulatuskanavasta on heikkoa. Sitä käytetään muun muassa keuhkokuumeen, ihotulehdusten endokardiitin ja munuaistulehdusten hoitoon. Aikaisemmin sitä on käytetty runsaasti myös virtsatietulehdusten hoitoon, mutta nykyään vähemmän resistenttiyden kehittymisen vuoksi. Kefatsoliinia käytetään myös leikkausten jälkeisten tulehdusten ehkäisemiseen.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. Viitattu 4.4.2019 ==Haittavaikutukset== Kefatsoliinin haittavaikutuksiin kuuluvat esimerkiksi allergiset oireet. Yhdiste voi myös aiheuttaa anemiaa ja lisätä verenvuotoa. ==Lähteet== Luokka:Kefalosporiinit Luokka:WHO:n tärkeimmät lääkkeet
Sistema Brasileiro de Televisão

Sistema Brasileiro de Televisão (SBT) on brasilialainen televisiokanava, joka perustettiin 19. elokuuta 1981. SBT on Grupo Silvio Santosin omistuksessa. == Aiheesta muualla == * Virallinen sivusto Luokka:Brasilialaiset televisiokanavat Luokka:Vuonna 1981 perustetut televisiokanavat
American Society of Cinematographers

American Society of Cinematographers (ASC) on yhdysvaltalainen elokuvaajien (cinematographers) ja erikoistehosteiden suunnittelijoiden (special effects supervisors) yhdistys, joka on perustettu 1919. Sen jäseneksi pääsee vain kutsusta, ja vuoden 1990 paikkeilla jäseniä oli alle 200. Vuonna 2019 ASC:llä on 380 jäsentä. Jäseneksi hyväksytyillä on oikeus käyttää nimensä perässä lyhennettä ASC. Yhdistys on vuodesta 1920 julkaissut kuukausittain elokuvauksen ammattilehteä American Cinematographer. Vuonna 1986 ASC alkoi jakaa vuosittaisia palkintoja nimellä ASC Awards for Outstanding Achievement in Cinematography. == Katso myös == *British Society of Cinematographers == Lähteet == Luokka:Elokuvajärjestöt Luokka:Yhdysvaltalaiset järjestöt
Hätäjarru

Hätäjarru on erityisesti junissa ja metroissa käytettävä turvalaite, jolla kulkuvälineen voi pysäyttää matkustamosta käsin. Hätäjarrun käyttöä koskevat tietyt säännöt, ja sitä saa käyttää ainoastaan vaaratilanteissa. Hätäjarrun käyttö ilman pätevää syytä on sakoilla rangaistava teko. Hätäjarru on tarkoitettu tilanteisiin, joissa ihmisen henki tai turvallisuus on välittömässä vaarassa, esimerkiksi kulkuvälineen lähtiessä liikkeelle ja matkustajan ollessa sulkeutuvien ovien välissä. Hätäjarrun käyttö on sallittua myös silloin, jos huomataan ihmisen tai esteen olevan kiskoilla kulkuvälineen edessä. Myös ohjaamossa on erillinen hätäjarru, jota kuljettaja voi käyttää mahdollisessa vaaratilanteessa. == Lähteet == == Aiheesta muualla == Luokka:Jarrut
Tecmo World Wrestling

Tecmo World Wrestling () on Tecmon kehittämä ja julkaisema showpaini-aiheinen urheilupeli. Peli on julkaistu vuonna Nintendo Entertainment Systemille. == Pelaaminen == Pelaaja voi valita painijansa kymmenestä fiktiivisestä painijasta. Pelissä on myös puhekuplin tapahtuva selostus. == Vastaanotto == Mikrobitin Jukka Tapanimäki antoi pelille 75 pistettä sadasta.Mikrobitti 3/1991, pelikonsoliliite == Lähteet == == Aiheesta muualla == * Luokka:Vuoden 1989 videopelit Luokka:Nintendo Entertainment System -pelit Luokka:Koei Tecmo
Gretel Hemgård

Elin Gretel Marita Hemgård (s. 28. tammikuuta 1948 Perniö) on suomalainen maisema-arkkitehti, joka työskentelee Maisemasuunnittelu Hemgård -yrityksessään. ==Ura== Hemgård kirjoitti ylioppilaaksi 1967, valmistui puutarhuriksi Turussa 1969 ja diplomi-insinööriksi Hannoverissa Saksassa 1975. Hemgårdin merkittäviä suunnittelutöitä ovat muun muassa: *Helsingin Kaivopuiston ennallistava kunnostus 1990-luvulta lähtien *Hvitträskin puutarhan restaurointisuunnitelma *vuonna 1996 aloitettu Gösta Serlachiuksen taidemuseon tilaama mittava kunnostushanke, jossa Joenniemen kartanon puistoon ja puutarhaan palautettiin sen alkuperäisasun tärkeimmät piirteet. Museonjohtaja Maritta Pitkäsen kanssa suunnitellun hankkeen budjetti oli 1,5 miljoonaa markkaa. *vuonna 1993 käyttöön otettu Vantaan Hämeenkylän kirkon uurnahautausmaa *Jyväskylän Seminaarinmäen alueesta maisemaselvitys ja yksityiskohtainen hoito-ohjelma vuonna 2009 *Kaisaniemen kasvitieteellisen puutarhan systemaattisen osan uudistus vuodesta 2011 alkaen intendentti Mikko Piiraisen kanssa *Tampereen Tuomiokirkonkadun maisemasuunnittelu *Tikkurilan Asematien kävelykadun ja Tikkurilan torin suunnittelu ==Palkinnot ja tunnustukset== *Arkkitehtuurin valtionpalkinto 2019 *Hemgård on Maisema- arkkitehtiliiton kunniajäsen. *Vuonna 2016 Hemgård sai Kultaisen Helsinki- mitalin tunnustuksena toiminnastaan kaupungin hyväksi *Hemgårdin suunnittelema Vantaan Tikkurilan keskustan Kirjastopuisto ja Tikkurilantori palkittu Vuoden 2017 ympäristörakenteena. Voittoa perusteltiin kokonaisuudella, jossa vanhaan ympäristöön rakennettiin "monipuolinen ja laadukas kaupunkipuisto, joka huomioi eri-ikäisten asukkaiden tarpeet". ==Julkaisut== Hemgård on kirjoittanut yksin ja yhdessä muiden kanssa useita artikkeleita maisema- arkkitehtuuriin liittyviin julkaisuihin: *Gretel Hemgård: "Fritiden och friområdena : en historisk studie av parkers och grönområdens betydelse som fritids- och rekreatiosmiljö" (1980) *Gretel Hemgård ja Camilla Rosengren: "Satakunnan kulttuurimaisemat" (1983) *Gretel Hemgård, Jukka Turtiainen, Jarmo Vienamo: "Petäjäveden kirkonseutu : kulttuurimaiseman kunnostusmalli" (1993) *Gretel Hemgård, Mona Schalin, Terhi Tikkanen-Lindström, Emilia Weckman ja Maisemasuunnittelu Hemgård: "Lapinlahden sairaalan puistoalueen historiallinen selvitys" (2002) *Gretel Hemgård, Teresa Rönkä: "Lapinlahden sairaalan puistoalue : suojelutavoitteet ja jatkosuunnittelun ohjeistus" (2004) *Gretel Hemgård: "Tähtitornin vuori ja Ullanpuistikko : hoito- ja kehittämissuunnitelma" (2011) ==Lähteet== Luokka:Elävät henkilöt Luokka:Maisema-arkkitehdit Luokka:Vuonna 1948 syntyneet
Harlequin FC

Harlequin Football Club (tunnetaan myös nimellä Harlequins) on vuonna 1866 perustettu rugby union -joukkue Lontoosta Englannista. Se on pelannut Englannin Valioliigassa yhtäjaksoisesti kaudesta 2006–2007 lähtien. Harlequins on yksi Englannin rugby union -liiton perustajajäsenistä.https://www.quins.co.uk/your-club/heritage/ Viitattu 4.4.2019. Harlequins on voittanut Valioliigan kerran, kaudella 2011–2012.https://www.premiershiprugby.com/premiership-champions/ Viitattu 4.4.2019. Euroopan kakkostason seurajoukkueturnauksen European Challenge Cupin seura on voittanut kolmesti. Kotiottelunsa Harlequins on 1960-luvulta lähtien pelannut Twickenham Stoop -stadionilla, jonka katsojakapasiteetti on 14 800. Stadion sijaitsee Englannin rugbyn kansallistadionin Twickenham Stadiumin vieressä. == Lähteet == == Aiheesta muualla == * Seuran kotisivu Luokka:Brittiläiset urheiluseurat Luokka:Lontoon urheilu Luokka:Rugby union -joukkueet‎ Luokka:Englannin rugby
Saracens FC

Saracens Football Club on vuonna 1876 perustettu rugby union -joukkue Lontoosta Englannista. Se on pelannut Englannin Valioliigassa yhtäjaksoisesti kaudesta 1997–1998 lähtien. Saracens on voittanut Valioliigan neljästi.https://www.premiershiprugby.com/premiership-champions/ Viitattu 4.4.2019. Euroopan suurimman seurajoukkueturnauksen Champions Cupin seura on voittanut kahdesti. Molemmissa kilpailuissa kaikki mestaruudet ovat tulleet 2010-luvun aikana. Kotiottelunsa Saracens on pelannut helmikuusta 2013 lähtien Allianz Parkilla, jonka katsojakapasiteetti on tavallisesti 10 000. Vuosina 1997–2012 Saracensin kotikenttänä toimi jalkapalloseura Watford FC:n omistama Vicarage Road. == Lähteet == == Aiheesta muualla == * Seuran kotisivu Luokka:Lontoon urheilu Luokka:Rugby union -joukkueet‎ Luokka:Englannin rugby Luokka:Brittiläiset urheiluseurat Luokka:Vuonna 1876 perustetut urheiluseurat
Kirjasampo

Kirjasampo on suomalaisten kirjastojen valtakunnallinen kirjallisuuden verkkopalvelu. Se on osa Kirjastot.fi-kokonaisuutta, joka on väylä kaikkiin kirjastopalveluihin. Kirjasammossa voi hakea tietoa kirjoista ja kirjailijoista. Palvelun tietokannan perustiedot ovat peräisin Helmet- kirjastojen tietokannasta. Tietoja on täydennetty muun muassa asiasanoilla, kansikuvilla ja kirjailijatiedoilla. Kirjasammon kotimaiset kirjailijatiedot koostuvat pääosin Suomen maakuntakirjastojen tekemien kirjailijasivustojen tiedoista. Lasten- ja nuortenkirjojen kuvailutietojen olennaisena lähteenä ovat olleet Lastenkirjainstituutin tekemät kuvaukset. Kirjasammon tietokanta täydentyy jatkuvasti uutuuskirjojen ja uusien tekijöiden tiedoilla. Verkkosivustolle tuotetaan myös toimitettua sisältöä, kuten lukuvinkkejä, artikkeleita, uutisia ajankohtaisista kirjallisuusaiheista, erilaisiin teemoihin perustuvia kirjahyllyjä ja lukuvinkkilistoja. Palvelua rahoittaa Suomen opetus- ja kulttuuriministeriö. == Tausta ja historia == Kirjasampo on kehitetty, jotta kirjastojen keräämä kirjallisuustieto olisi haettavissa samalta sivustolta. Kyseessä on semanttisen webin eli linkitetyn tiedon teknologiaa hyödyntävä verkkopalvelu. Se perustuu Semanttisen laskennan tutkimusryhmässä (SeCo, Aalto yliopisto, Helsingin yliopisto) kehitettyyn teknologiaan, menetelmiin ja julkaisukonsepteihin. Kirjasammon tiedontallennukseen käytetään Semanttisen laskennan tutkimusyksikön kehittämää SAHA-annotaatiotyökalua, johon tehtävässä sisällönkuvailussa hyödynnetään siihen integroituja ontologioita. Kuvailutietojen tallennustyö kirjastoissa alkoi vuonna 2009. Kirjasampo.fi-verkkosivusto avautui syyskuussa 2011. Palvelu on alusta asti ollut kaksikielinen. == Toiminta ja yhteistyö == Kirjasammon toimitus on tehnyt yhteistyötä esimerkiksi muiden Kirjastot.fi- palvelujen, Yleisradion ja Suomen tietokirjailijat ry:n kanssa. Jo useampana vuonna on toteutettu yhteistyöprojekti, jossa vinkataan kirjoja Docventures- dokumenttisarjan jaksojen teemoista Helmet-kirjaston kanssa. Palvelu tuottaa yhdessä Kirjastokaistan kanssa Kirjan taajuudella -nimistä podcast-sarjaa. Kirjasampo oli mukana Yle Kirjojen Suomi -hankkeessa, joka toteutettiin vuonna 2017. Kirjasammossa on nykyisin myös tietokirjallisuutta esittelevä sivu. Sivupiiri on Kirjasammon lasten- ja nuortenkirjallisuutta esittelevä osio. Siellä julkaistaan omaa toimitettua sisältöä, kuten vinkkejä, kirjatrailereita, lasten- ja nuortenkirjallisuuteen liittyviä uutisia ja kirjalistoja. Kirjasammon ruotsinkielinen sivusto on nimeltään Boksampo. Kirjasammon verkkopalveluun tehtiin vuonna 2018 yhteensä yli kaksi miljoonaa käyntiä. == Lähteet == == Aiheesta muualla == * Kirjasampo * Sivupiiri * Boksampo * Kirjastokaista: Kirjastokaistan kumppanit esittelyssä osa 6 – Kirjasampo Luokka:Kirjastotoimi
Jaguares

Jaguares on vuonna 2015 perustettu rugby union -joukkue Buenos Airesista Argentiinasta. Se pelaa monikansallisessa Super Rugby -liigassa, ja kuuluu sarjan Etelä-Afrikan konferenssiin.http://www.superxv.com/format/ Viitattu 4.4.2019. Kotiottelunsa Jaguares pelaa 49 540-paikkaisella Estadio José Amalfitanilla, joka toimii myös Argentiinan maajoukkueen kotikenttänä. Maajoukkueen runko on Jaguaresin perustamisen jälkeen muodostunut seuran pelaajistosta. Joukkueen nimi tulee Argentiinan B-maajoukkueelta, jonka lempinimi on myös Jaguares. == Lähteet == == Aiheesta muualla == * Seuran kotisivu Luokka:Buenos Airesin urheilu Luokka:Rugby union -joukkueet‎ Luokka:Argentiinalaiset urheiluseurat Luokka:Vuonna 2015 perustetut urheiluseurat
Samuel Nyman

Samuel Nyman (s. 1987 Hanko) on suomalainen radiotoimittaja ja juontaja. Hän toimi helmikuusta 2019 Radio Cityn iltapäiväohjelman juontajana syksyyn 2020 asti, jolloin hän siirtyi juontamaan Cityn Aamua yhdessä Jere Jääskeläisen kanssa.. Vuonna 2011 hän aloitti HEO kansanopistossa radio- ja TV-journalismi opinnot ja pääsi harjoitteluun NRJ-radiokanavalle. Harjoittelun päätyttyä hän juonsi NRJ:n perjantai-iltapäivää yhdessä Jani Jääskeläisen kanssa. Lisäksi Nyman on työskennellyt juontajana muun muassa The Voicella ja YleX:llä. Nyman nähtiin myös cameoroolissa vuonna 2016 elokuvassa Onnenonkija. == Lähteet == Luokka:Elävät henkilöt Luokka:Suomalaiset radiotoimittajat Luokka:Vuonna 1987 syntyneet
Kaivos ja kartano

Kaivos ja kartano (The Stars Look Down) on Carol Reedin ohjaama brittiläinen draamaelokuva vuodelta 1940. A. J. Croninin romaaniin (1935) perustuva elokuva kertoo koillisenglantilaisen kaivoskylän elämästä lakkoineen ja kaivosonnettomuuksineen ja eri yhteiskuntaluokkineen. Pääosia näyttelevät Michael Redgrave ja Margaret Lockwood. == Vastaanotto == Vuonna 1940 valmistunut elokuva tuli Suomessa teattereihin vasta sotien jälkeen 1948. Helsingin Sanomien Paula Talaskivi kirjoitti Kaivoksen ja kartanon muistuttavan elokuvaa Vihreä oli laaksoni (1941) muttei aivan nousevan sen tasolle. ”Vetoava inhimillinen ajatus tuntuu kautta linjan elokuvassa vahvasti, ja suuren onnettomuuden vaikutus kaivostyöläisyhteiskunnassa on saatu esiin niin, että sen tuntee painostavana vielä kauan jälkeenkin päin.” == Myöhempi tv-sarja == Granada Television teki saman Croninin romaanin pohjalta 1970-luvun keskivaiheilla Suomenkin televisiossa esitetyn 13-osaisen minisarjan, jonka nimi oli myös Kaivos ja kartano. == Lähteet == Luokka:Carol Reedin ohjaamat elokuvat Luokka:Vuoden 1940 brittiläiset elokuvat Luokka:Brittiläiset draamaelokuvat Luokka:Brittiläiset mustavalkoelokuvat
Jan Lehane

Jan Lehane O'Neill OAM (o.s. Lehane; s. 9. heinäkuuta 1941 Grenfell, Uusi Etelä-Wales, Australia) on australialainen oikeakätinen uransa päättänyt tennispelaaja. Hän sijoittui Australian avoimen tennisturnauksen naisten kaksinpelissä toiseksi neljästi peräkkäin 1960–1963. == Lähteet == Luokka:Australialaiset tennispelaajat Luokka:Vuonna 1941 syntyneet Luokka:Elävät henkilöt